Rikunarita-ORG/Wikinium huggingface dataset:
# Comunismo

Friedrich Engels
Par **comunismo** a se intende soratuto na realtà sociałe che ła presupone ła comunansa dei beni de produsion a cui a se conpagna ł'asenza deło Stato.

Par consuetudine moderna a xe ciamà comunismo el movimento połitego riferìo prevałentemente a Karl Marx e Friedrich Engels, ma anca a utopisti o rivołusionari come Étienne Cabet, François-Noël Babeuf, Henri de Saint-Simon, Charles Fourier, Auguste Blanqui. Anca el movimento anarchico el ga come fin na società dai caratari comunisti.

## Altri projeti

Altri progetti

* Wikimedia Commons
* Wikimedia Commons el detien imàjini o altri file so **comunismo el detien schemi gràfeghi so

|  |  |
| --- | --- |
| Controło de autorità | LCCN (EN) sh85029120 · GND (DE) 4031892-8 · BNF (FR) cb133408542 (data) · BNE (ES) XX4576497 (data) · NDL (EN, JA) 00567260 |
# Organizasion no goernativa

Na **organizasion no goernativa** (**ONG**) ła ze un'organizasion sensa fini de lucro che ła ze indipendente dai Stati e da łe organizasion goernative internasionałi.

Łe ze organizasion intrà łe pì difarenti intrà lore, inpegnae in na granda varietà de atività, de frecuente co caràtaro umanitàrio o sociałe, asumindo forme zurìdeghe defarenti inte łe vàrie parte del mondo: racuante łe połe vere el stàtus de enti benèfeghi, mentre altre łe połe vegner rezistrae par l'ezension fiscałe bazada sul reconosimento de fini sociałi. Altre łe połe formar dei fronti par intaresi pułìteghi, rełijozi o de altro tipo.

Tipegamente łe ze finansiae par via de donasion o sanò da sovension de fiłantropi, siben che tute cuełe pì grande łe vegna sostegneste anca da fondi pùbleghi.

## Istòria

L'espresion "organizasion no goernativa" ła ze sta mensionada par ła prima volta inte el contesto de łe Nasion Unie: l'artìcuło 71 de ła Carta costitusionałe de l'ONU ła prevede *de facto* ła pusibiłità che el Consejo econòmego e sociałe el posa consultar łe "organizasion no goernative intaresae a łe cuestion che łe entra inte ła so conpetensa".

## Descrision

Łe ze organizasion indipendenti dai goerni e da łe so pułìteghe e zeneralmente, anca se no senpre, se ze drio parlar de organizasion no gaventi fini de lucro (no profit) che łe se guadagna almanco na parte signifegadiva dei so intòriti da fonti privai, par el pì donasion.

Inte el mondo anglosàsone i gnen de frecuente identifegae co ła sigla PVO (de *private voluntary organizations*), favoréndoła a cheła alternativa de NGO (sigla de *non-governmental organization*).

I du caràtari *fondamentałi* par definire un'organizasion no goernativa de cooparasion al desviłupo, i ze de consevensa formai dal caràtaro *privà*, e no goernativo de l'asociasion, e da cueło là de l'*asensa de profito* inte l'atività.

Caraterìstega de ste organizasion ła ze na forte pulsion ideałe, finałizada al fin de contribuir al desviłupo globałe dei paezi socialmente e economegamente pì retrazesti; ste cuà łe entra inte el sircùito de ła democrasia partesipada, in cuanto i coinvolze mase idealmente motivae in inisiative no stretamente pułitisizae.

## Notasion

## Altri projeti

Altri progetti

* Wikimedia Commons
* Wikimedia Commons el detien imàjini o altri file so **Organizasion no goernativa el detien schemi gràfeghi so

## Linganbi foresti

* (EN) Margaret P. Karns, nongovernmental organizationEnçiclopedia Britannica, Encyclopædia Britannica, Inc.
* (EN) Opere riguardanti Organizasion no goernativaOpen Library, Internet Archive.

|  |  |
| --- | --- |
| Controło de autorità | LCCN (EN) sh86007360 · GND (DE) 4131014-7 · BNF (FR) cb133193547 (data) · BNE (ES) XX535536 (data) · NDL (EN, JA) 00577291 |
# Zurisdision

Ła tradisionałe allegoria de ła xustisia inte el'interpretasion de giotto, Capeła dei Scrovegni, Padova
El termine **xurisdision** (dal latino *iurisdictio*, a so olta derivà da *ius dicere*), in derito, njien d'oparà co diversi significai tra łori unii. Połe, infati, significare:

* *in senso ojetivo,* Ła funsion publica *(funsion xurixdisionałe)* che consiste inte el'aplicasion del derito oxetivo, interpretandoghe łe dispoxision che xenera norme par rendarle operanti inte el caxo concreto, par rixolvare łe controversie in poxision di tersietà, o sia de indipendensa rispeto a łe parti e de indiferensa rivardo l'exito de ła controversia;
* *in senso soxetivo,* l'insieme dei organi che i exersita sta funsion, i *xudaxe*;
* ła sfera de competensa de on xudaxe o, col significà pì xenerałe ma manco approprià, de on organo publico;
* Inte el derito eclexiastego, ona de łe do potestà (dita anca potestà de goerno) che ga la Ceza par raxonxare el so fin esensiałe che consiste inte ła sałute de łe anime (l'altra xe ła cusì dita potestà d'ordine, cio xe el podere de aministrare i sacramenti); se distingue in g. de fòro interno e g. di fòro esterno a segonda che se exersiti escluxivamente inte el'àmbito de łe cosense o pure inte ła sfera dei raporti sociałi, e comprende insieme i poderi de lexiferar, de amministrar e de xudegar (in senso pì streto, el derito canonrlego el ciapa drento anca el podere de examinar na controversia e de ciamarla co l'emanasion de na sentensa).

El sinonimo de xurixdision, inte i primi do significai, si costuna dirghe anca *aministrasion de ła xustisia*, anca se la xurixdision, in senso oxetivo e soxetivo, se distingua da l'aministrasion cusì dita justa. D'altra parte, sta espresion ła njien d'oparada anca co on significà difarente, par indicar łe funsion aministrative cołegae a ła xurixdision.

## Notasion

|  |  |
| --- | --- |
| Controło de autorità | LCCN (EN) sh85071077 · BNE (ES) XX532015 (data) · NDL (EN, JA) 00564891 |
# TikTok

TikTok|  |
| URL |  |
| Sorte | servisio de rète sociałe |
| Iscrision | Obligatoria e libara |
| Exlogan | Make Your Day |
| Łéngua | Multiłengoa |
| Licensa | licensa de propietà  |
| Desviłupatore web | Beijing Microbroadcast Vision Technology (en)   |
| Entrada in servìsio | 20 de setenbre del 2016  |
| Stato | Cina  |
| Premi | * (2022)  BigBrotherAwards
 |
| Clasìfega Alexa | 795 (3 de disenbre del 2019) 779 (8 de disenbre del 2019) 184 (1° de agosto del 2020)  |
|

---

         |

**TikTok**, anca conosuo come Douyin in Cina, xe on servisio de rete sociale cinexe lancià inte el setembre 2016 e inte el 2 de agosto del 218 unìo co la vecia popolarisima app musical.ly.
Co l'app, i utenti i pole crear curti e cei clip musicali (co on sono disponìbiłe inte l'app o un sono fato dal microfono del telefono) de na durada che pol variar tra i 15 e i 60 segondi e volendo se pole anca modifegare la velosità de riprodusion, xontar filtri e efeti speciali. In pì se pole fare anca dueti, co la so funsion, andove te połi ciapare on video e "sfidare" on altro utente a l'imitasion o al baleto mejore. I utenti de TikTok i se ciama TikToker, ma se fasile oncora sentire che i vien ciamai "Muser" che deriva dal vecio nome Musical.ly.

|  |  |
| --- | --- |
| Controło de autorità | VIAF (EN) 42160725582010180969 · ISNI (EN) 0000 0005 1749 7620 · LCCN (EN) no2020139790 · GND (DE) 1243555017 · BNF (FR) cb18021054v (data) · BNE (ES) XX6199492 (data) · WorldCat Identities (EN) no2020-139790 |
# Łéngoa dei ségni mèricana

Ła **łéngua dei ségni mèricana** (*American Sign Language*, *ASL*) ła xe na Łéngua dei segni doparà pì che altro inte ła comunidà sórda mericana.

Ła xe doparà so par zo da 500.000 parsone inte i Stati Unii e inte el Canada de łéngua inglexe e i so diaeti i xe uxai in gran parte del Africa osidentał e sud est Asiatego..

Sta łéngua ła xe nasùa da ła łéngua dei segni fransexa a ła cuae xe conpagna.

## Istòria

Inte el 1755 el fransexe Charles-Michel de l'Épée gavea fat nasar ła prima scoła par putei sordi a Parixe; Laurent Clerc, so mejor diplomà jera 'ndà inte i Stati Unii inte el 1817 co Thomas Hopkins Gallaudet par tirar so scołe par sordi e inte el 1864 ła *Gallaudet University* l'ugnoła università par sordi inte el mondo. Ła łéngua dei segni mericana se xe sviłupà inte el tenpo da chea fransexa.

## Difuxion

mapa del uxo de ła łéngua dei segni mericana
Ła łéngua dei segni mericana xe doparà so par zo da 500.000 parsone inte i Stati Unii e inte el Canada de łéngua inglexe e i so diaeti i xe uxai in gran parte del Africa osidentał e sud est Asiatego.

## Nòtasion

## Vara anca

* Łéngua dei segni

|  |  |
| --- | --- |
| Controło de autorità | LCCN (EN) sh91002945 · GND (DE) 4436159-2 |
# Pediatria

|  |
| --- |
| Pediatria |
|  |
| Prategà da | pediatra |
| MeSH | D010372 |

Ła **pediatria** ła xe na rama de ła medexina che ła se òcupa del desviłupo psicofìxego dei putełi e de ła diàgnoxi e terapia de łe małatie infantiłi.

Ła neonadołoxia ła xe ła rama de ła pediatria che ła se òcupa dei neonati entro el primo mexe de vita. Ła cooperasion intrà pediatria e ostetrìsia ła parmete de prevegner łe malformasion del feto e de curar łe małatie da ła nàsita.

El tèrmano el devien dal grego *παῖς, παιδός*, che signìfega «puteło», «bòcia» e *ἰατρεία*, che signìfega «cura mèdega».

|  |  |
| --- | --- |
| Controło de autorità | LCCN (EN) sh85099185 · GND (DE) 4030594-6 · BNF (FR) cb11933050r (data) · BNE (ES) XX525757 (data) · NDL (EN, JA) 00572264 |
# Stato

El **Stado** o **Stato** xe un entità poìdega xuridega che esersita el poder, fata da un teritorio e na popołasion che ghe vive, da un ordinamento xurìdego fato da istitusioni e łexi.

A ła paroła Stato se po' riferir do conceti diversi:

* Stato comunità: popoło, stanzià drento un teritorio, organisà intorno a un poder sentrałe (comunemente ciamà "stato - nasion").
* Stato goerno: chel poder sentrale sovrano, organizzà in tanti possibiłi modi, chel ga el monopolio de ła forsa, e obliga el rispeto de determinate regołe in tel ambito de un teritorio ben definio.

## Stato moderno

I trati de lo Stato moderno che i se ga afermà, secondo alcuni autori italiani li xe:

1. sovranità: concentrasion de tuti i raporti polìteghi inte un'unica istansa indipendente e sovrana so un determinato teritorio;
2. spersonalixasion del comando polìtego;
3. costitusion e uxo de un aparato burocràtego sentralixà.

Secondo la dotrina marxista-leninista, lo Stato consiste inte un'istitusion che, rifletendo interesi econòmisi e polìteghi de na determinada clase sociale, serve a sta ultima par afermare el so dominio inte la socetà.

## Varda anca

* Stati del mondo
* Stati par data de costitusion

## Note

|  |  |
| --- | --- |
| Controło de autorità | LCCN (EN) sh85127474 · GND (DE) 4056618-3 · BNF (FR) cb11937050q (data) · NDL (EN, JA) 00566274 |
# Nordàfrica

Nordàfrica| Sorte | Rejon zeogràfega e rejon culturałe  |
| Parte de | Àfrica e Oriente Median e Nordàfrica  |
| Rejon zeogràfega | Àfrica  |
| Posto |
| Continente | Àfrica  |
|

|  |  |
| --- | --- |
|   |  |
|   |

 |
| Rente a | Africa sentrałe mar Mediteràneo Mar Roso Africa Orientałe Africa Osidentałe Osèano Atlàntego  |
| Dati e sifre |
| Traversa | Alzeria, Ezito, Lìbia, Maroco, Sudan, Tunizia, Sahara Occidentale (it)  e Ceuta  |
|  |
|

---

  |

     Nord Africa (Macroregion ONU)
     Nord Africa giografico, conpresi i Stati de sora
El **Nordàfrica** el xe na region ziogràfega che conprende la parte nord del continente african. A seconda dei casi, se pol includar diversi paesi in sta xona.

## El Nordàfrica secondo l'ONU

El **Nord Africa** ze una delle macroregion in cui l'ONU la ga spartìo par convension l'Africa. El ciapa rento 7 Stati:

* Alzeria
* Ezito
* Łìbia
* Maroco
* Sudan
* Tunizia
* Sahara Ocidental (ocupà e rivendicà dal Maroco)

## El Nordàfrica giografico

Dal ponto de vista ziogràfego, oltre ai Stati za nominà se pol considerar come fasenti parte del Nordafrica anca:

* Mauritània
* Małì
* Nìzer
* Ciad
* Etiòpia
* Eritrea
* Jibuti

oltre a le Azzorre, le Canarie, Madeira e le enclave spagnole de Ceuta e Melilla.

 Portałi: * Portałe de Africa

* North of Africa Archivià il 13 de zenaro 2010 in Internet Archive.

Altri progetti

* Wikimedia Commons
* Wikimedia Commons el detien imàjini o altri file so **Nordàfrica el detien schemi gràfeghi so

|  |  |
| --- | --- |
| Controło de autorità | VIAF (EN) 315124797 · LCCN (EN) sh85001631 · GND (DE) 4042482-0 · WorldCat Identities (EN) 315124797 |
# Kamba

I **kamba** (en te la loro lengoa *mukamba* al singolar e *akamba* al plural) i xe on popolo che vive in tel Kenya. I kamba i xe bantu e i vive tra la costa e la region sentral del paexe. I xe ono de i majori grupi etnici del Kenya.

## Storia

I kamba i xe ono de i popoli bantu che el xe rivà in Kenya durante le migrasioni del X secolo. I xe rivà ne la zona de Machakos in tel XVII secolo e i sa slargà inte la zona de Kitui in tel XVIII secolo. I sa anca mosi verso la costa a lo steso tempo dove i ga fondà i vilagi de Mtito Andei (foresta de i avoltoi) e Mariakani (la faretra). I no xe andà fin su la costa parché i ga fato guera co i maasai par el control de la zona de Voi e i xe stà blocà ne l’espansion a sud. I kamba i xe agricoltori ma i ga anca controlà el marcà co i arabi e i swahili. Tute le piste carovaniere che rivava su la costa, le pasava dal teritorio kamba. I kamba i ga resistio la colonizasion, ma dopo i ga formà el groso de l’esercito. Co i inglexi sa tolto la tera e le vache, i kamba i ga marcià so Nairobi e ocupà la zona de Kariokor. I inglexi i ga dovù restituir tera e bestie. Ancò i kamba i sofre par la sicità ne le loro tere ancestrali, ma i se sa espanso ne le zone maasai (Altopian de i Kaputiei, zona de Narok e zona de Kajiado), e i ga atività comerciali ne le pi grandi sità del Kenya. Tanti kamba i segue la cariera militare o de le guardie forestali (Wildlife Service).

## Cultura

Come quasi tuti i grupi etnici keniani, i kamba i segue el sistema de le clasi de età. Tuti i omeni che i ga fato l’iniziasion insieme i fa parte de on grupo de età. On butel diventa omo co la circoncision. Al primo stadio de l’iniziasion, el butel el se ciama *kamwana* (picolo omo), al secondo stadio el diventa *mwanake* (gueriero) e al terzo *nthele* (omo maduro). Dopo sti tri stadi on el diventa ansian (i anziani i aministra la giustisia) e dopo custode del sacro (i veci i mèdia i bisogni del grupo con Dio). Tuti i kamba i apartien a ono de i 25 clan patrilineari. No se se pol sposar co done de lo steso clan.

## Religion

I kamba i crede inte un dio (*Ngai* o *Mumbi*) ma anca in tuta na serie de spiriti. De solito i spiriti i xe i spiriti de i antenati. Ma ghe anca spiriti cativi. La dea *Gatambi* la xe la dea de le acque. No se capise ben se Gatambi la ga da esar considerà na dea al pari de Ngai, o solo no spirito sotomeso a Dio. I kamba ofre de frecuente de i sacrifici incruenti a i spiriti, normalmente soto i albari sacri. Anca se la majoria la xe diventà cristiana, el mondo de i spiriti el xe oncora tanto importante par i kamba.

## Economia

I kamba i xe restai agricoltori e alevatori. Quei che vive in sità i sa dato al marcà. Tanti i laora ne l’esercito. I artigiani kamba i xe bravi a scolpir el legno.

## Altri projeti

Altri progetti

* Wikimedia Commons
* Wikimedia Commons el detien imàjini o altri file so **Kamba el detien schemi gràfeghi so

 Portałi: * Portałe de Africa

|  |  |
| --- | --- |
| Controło de autorità | LCCN (EN) sh85071390 · BNF (FR) cb12362059b (data) |
# Marełéngua

Ła **łéngua materna** (dita anca **marełéngua** o **L1**) de na parsona ła xe ogniuna de łe łéngue nadurałi che łe njien inparae da ła parsona par mexo del proceso nadurałe e spontàneo ciamà acuixision del lenguajo, indipendentemente da ła eventuałe istrusion. Signìfega par de pì ła łéngua de ła fameja o dei avi de calchiduni.

El indivìduo che el parla na serta łéngua cofà łéngua materna, inte ła termenołoxia lenguìstega el njien ciamà "parlante nadivo" (ingl. *native speaker*).

## Notasion

|  |  |
| --- | --- |
| Controło de autorità | LCCN (EN) sh85090170 · GND (DE) 4040962-4 · BNF (FR) cb180442745 (data) · NDL (EN, JA) 00576908 |
# Jornàłismo

Ła **stanpa**, o anca el **jornàłismo** ła xe a profesion de chi, operando inte el làoro del editoria, se speciałixa inte ła racolta, inte el elaborasion, e inte ła trasmision de łe notisie. El raporto col publico el xe fondamentałe: na notisia vien scrita parché ła posa esare rexa nota a tuti. I mexi de informasion che ghe xe deso, i xe tantepliçi: da i jornałi a i mass midia (o mexi de comunicasion de masa) eletroniçi, cuałi ła radio, ŀa tełevixion e ła rede internet.

## Storia

Va anca deto che, se el termine *giornałismo* l'è rełativamente moderno, ła so storia l'è tanto antica e si innesta, inevitabiłmente, in queła de ła tipografia de ła stanpa, da quando xoè ło *stampatore* par antonomasia Johann Gutenberg, el perfezxionò ła tecnica de riproduxion de testi attraverso el'uso de caratteri mobiłi, rendèndo così possìbiłe l'abassamento dei prexi del libro, oggeto fino a chel momento riserva ad ambiènti tanto istretti. I lontani antenai dei giornałi de oxi, noti in Fransa come ‘’canards’’ (dal franxese anatre, indicavano xoè el tipo che l’era petegołeo), inisiano a sircołare tra conmersanti e banchieri inte ła secònda metà del 1200 e i ga na forte espansion inte ła prima metà deł 1700: se trata de fogli co’ numero variàbiłe de paxine che racolgono notixie de vario xenere, par lo pì de carattere miracołoso e catàstrofico. Intrà i primi xornałi itajiani se ricorda: L' "Aviso"de Mantova; ła "Gazzetta de Parma"; "I Fasti", pubblicai a Forlì dal'abate Giovanni Pellegrino Dandi. łe pì antiche publicaxion mancano de na periodixità regołare (par esenpio, na volta ghe l’era el quindicinale, xoè l’usciva ogni quindexe dì).
# Goerno del Regno Unio

Goerno del Regno Unio| (en) His Majesty's Government  |
|  |
|

|  |  |
| --- | --- |
|  |  |
|   |   |

 |
|  |
| Dati |
| Sorte | goerno   |
| Atività |
| Menbro de | World Wide Web Consortium   |
| Governo d'impresa |
|  |
|  |
| Filiałi | Department for Education  Foreign Office (it)    |
| Formà da | Gabineto del Regno Unido   |
| Parte de | podere ezecutivo   |
| Ex nome (it)  | His Majesty's Government  Her Majesty's Government   |
|

---

 |
| Sito web | gov.uk  |
|

---

    |

El **goerno del Regno Unio** (formalmente in ingleze: *Her Majesty's Government* se el sovran ła ze na dona, o *His Majesty's Government*, se el ze un'omo; scursà **HMG** o *HM Government*, in vèneto **Goerno de So Maestà**) el ze el tìtuło formałe doparà par definir el goerno del Regno Unio.

## Istòrego

Inte l'Inpero britànego, el tèrmeno "Goerno de So Maestà" el zera in orìzene doparà solché dal Goerno Inperiałe de Londra. Col desviłupo del Commonwealth de łe Nasion, i domini autogoernai i zera zestii cofà che regni de ła Monarchia britànega, conpagni in status al Regno Unio, e dai ani vinti e trenta entrò in dòparo el tìtuło "Goerno de So Maestà" inte el Regno Unio e inte i goerni del Commonwealth. I goerni cołoniałi, statałi e provinciałi i ghea continuà a doparare el tìtoło "Goerno de...", tìtuło oncora inte el dì de uncó doparà da tanti goerni del Commonwealth. I vien doparai prinsipalmente inte el Regno Unio łe forme "Goerno de So Maestà", "Goerno de So Maestà inte el Regno Unio" o "Goerno de So Maestà Britanega", st'ùltemo doparà inte i raporti co stati esteri e inte i pasaporti britàneghi. Anca se no el ze comune in chełi altri Regni del Commonwealth, sto dòparo no el ze scoreto; inte na decizion del 1989 de ła Corte Suprema del Cànada, uno dei zùdezi el ghea fato referimento al "Goerno de So Maestà par ła Provinsa de ła Nova Scòsia".

## Carateristeghe

El vien cusita definio in cuanto el podere ezecutivo inte el Regno Unio el ze zestio dal sovran, e ezersità traverso i ministri. De fato, el goerno el ze un'autorità ezecutiva che ła consiste inte i ministri del Sovran. El Goerno el ze presiedesto e dirizesto dal Primo ministro.

I ùgnołi goerni britàneghi (anca conosesti storegamente cofà che ministeri) i połe vegnere identìiegai col nome del Primo Ministro che li derize (ezénpio: goerno Atlee o secondo goerno Gladston).

## Notasion

## Altri projeti

Altri progetti

* Wikimedia Commons
* Wikimedia Commons el detien imàjini o altri file so **Goerno del Regno Unio el detien schemi gràfeghi so

## Linganbi foresti

* (inglezo) Sito ufisałegov.uk. Sconosesta: inglezo (juto)
* (EN) Opere di Goerno del Regno UnioProgetto Gutenberg.
* (EN) Goerno del Regno UnioGitHub.

|  |  |
| --- | --- |
| Controło de autorità | VIAF (EN) 124906873 · ISNI (EN) 0000 0004 1782 6335 · LCCN (EN) no2017123090 · GND (DE) 1040114-3 · WorldCat Identities (EN) no2017-123090 |
# Guevarismo

Ernesto Che Guevara inte el 1959
El **guevarismo** xe la dotrina pulitega de stanpo comunista nasua dal pensiero del rivolusionario pulitego arxentin naturalixà cuban Ernesto Che Guevara.

## Lato Socio-pulitego

Par Guevara, el Stato no l'è altro che el rexultà del laoro de tuti i sitadini, unii inte el obietivo de far na società baxada so l'ugualiansa e so la solidarietà.

## Lato socio-economego

Dal ponto de vista economego, Guevara no'l se distansia masa da Karl Marx, xontando ai so ideałi fondamentałi do principi gueravisti:

* *El trabajo volontario* (El laoro volontario): xe l'idea de Guevara de metar turni de laoro gratuiti la domenega, pal fin de far in presa a ricostruire el paese dopo la rivolusion.
* *El Hombre nuevo* (L'Omo novo): xe na vera e propria ridimension del pensiero oman (par sta roba Guevara dixea "Omani novi"), che garia portà a far vegnere tuti i lavoratori na unica entità sensa conpromesi pulitisi.

## Lato rivolusionario

El lato pì inportante del guevarismo, xe chelo rivolusionario. Guevara, infati, el vuria che el Guevarismo fuse la solusion par libarare tuti i paexi del Terso Mondo da l'inperialismo merican.

* el detien schemi gràfeghi so
# Comunismo cristian

Sinbolo del comunismo cristian.
El **comunismo cristian** (anca ciamà come **marxismo cristian**) pole esar visto come na forma radical de socialismo cristian. Na vixion rivolusionaria de socialismo cristian, ligà a la teoloxia de la liberasion, el ga animà e anima oncora algun ideoloxie come el chavismo, e el se pole in sto caxo parlar de comunismo cristian.

## Comunismo cristian e comunismo s-ceto

I comunisti cristiani, no i convien co tute le texi del Marxismo. No i xe d'acordo so le opinion antirelijoxe, ma i xe d'acordo so tute le teorie economeghe, income el capitalismo el sfruta le clasi proletarie. I xe d'acordo che el capitalismo el tira fora el lato pì bruto che ghe xe drento tuti noi'altri, ndando contro ai valori cristiani, come l'amore, la mixericordia, la justisia, la conpasion, e vanti cusita.